edisnord/MILQA-question-generation huggingface dataset:
qgen: title: Marilyn Monroe context: Szerződése második évében Monroe már a Fox legjobban népszerűsített színésznőjévé vált, és az újságok a legjobb fiatal kasszasiker-szereplőként emlegették. Az év elején romantikus kalandba kezdett a kor egyik leghíresebb sportszemélyiségével, az aktív karriertől az előző évben visszavonult Joe DiMaggio baseballjátékossal. A Fox körülbelül ekkor tudta meg, hogy Monroe 1949-ben aktképeket közöltetett magáról, és úgy döntöttek, hogy elébe mennek a botránynak. A színésznő egy interjúban bevallotta a képek létezését, de azt állította, hogy erre csak nyomorúságos anyagi helyzete miatt fanyalodott. A taktika bevált, a közvélemény együtt érzett Monroe-val, és még több jegyet adtak el a filmjeire. A következő hónapban felkerült a Life magazin címlapjára. Ezek után rá is játszott új szexszimbólum-szerepére: az országos szépségverseny egyik műsorvezetőjeként eléggé sokat mutató ruhában jelent meg, egy interjújában pedig elmondta, hogy nem szokott fehérneműt hordani.

Kérdések:
Ki volt Joe DiMaggio?
Hogyan kezelte a Fox filmstúdió a botrányt, hogy híres színésznőjéről, Marilyn Monroe-ról korábban aktfotók készültek?
Marilyn Monroe mivel magyarázta a nyilvánosság előtt, hogy korábban aktfotók készültek róla?
Ártott Marilyn Monroe filmes karrierjének, hogy korábban meztelen képek készültek róla?
Miért vált Marilyn Monroe szexszimbólummá?
Hordott bugyit Marilyn Monroe?
Miért nem hordott bugyit Marilyn Monroe?
qgen: title: Marilyn Monroe context: Bulvárszereplései mellett Monroe folytatta színészi karrierjét is, és két sikeres filmdrámában is szerepelt. Az első a Fritz Lang által rendezett Éjszakai összecsapás volt, amelyben egy halkonzervgyári munkást játszott (a hiteles alakítás érdekében kipróbálta, milyen egy konzervgyári dolgozó munkája). Alakítása pozitív kritikákat kapott. A második szerepe a Ne is kopogtass! thrillerben volt, amelyben egy zavarodott elméjű bébiszittert játszott. Ez a szereplése vegyes visszajelzéseket váltott ki; egyesek túl tapasztalatlannak tartották még egy ilyen nehéz szerepre, mások a forgatókönyvet okolták a film hibáiért.

Kérdések:
Ki rendezte az Éjszakai összecsapás című filmet?
Ki volt a főszereplője Fritz Lang Éjszakai összecsapás című filmjének?
Milyen szerepet játszott Marilyn Monroe az Éjszakai összecsapás című filmben?
Hogyan értékelték a kritikusok Marilyn Monroe alakítását az Éjszakai összecsapás című filmben?
Mi a műfaja a Ne is kopogtass! című filmnek?
Melyik filmben játszott Marilyn Monroe zavarodott elméjű bébiszittert?
Ki rendezte a Ne is kopogtass! című filmet?
Milyennek értékelték a kritikusok Marilyn Monroe színészi játékát a Ne is kopogtass! című filmben?
qgen: title: Marilyn Monroe context: Monroe másik három 1952-es filmben is megjelent, de ezek vígjátékok voltak, és drámai képességei helyett a szexepiljére volt szükség bennük. A Nem vagyunk házasok (amelyben egy szépségkirálynő-versenyen indult) esetében a forgatókönyvíró maga is bevallotta, hogy a szerep egyetlen értelme az volt, hogy „megmutathassák Marilynt két fürdőruhában”. A Howard Hawks által rendezett Gyanús dologban Cary Grant oldalán egy titkárnőt alakított, aki egy „buta és gyerekes szöszi, akinek ártatlanságában fogalma sincs a bonyodalmakról, amit szexepilje okoz körülötte”. A harmadik film az O. Henry meséi volt, amelyben mellékszereplőként prostituáltat alakított.

Kérdések:
Marilyn Monroe milyen vígjátékokban szerepelt 1952-ben?
Ki rendezte a Gyanús dolog című filmet?
Ki volt Marilyn Monroe partnere a Gyanús dolog című filmben?
Milyen szerepet játszott Marilyn Monroe a Gyanús dolog című filmben?
Marilyn Monroe volt a főszereplője az O. Henry meséi című filmnek?
Ki volt a főszereplője az O. Henry meséi című filmnek?
Mikor mutatták be a Gyanús dolog című filmet?
qgen: title: Marilyn Monroe context: 1953-ra Monroe Hollywood egyik legjelentősebb szexszimbóluma lett, egyike azoknak a színészeknek, akik bevonzották a nézőket a mozikba. Ebben az évben három filmben szerepelt. Az első a Niagara című film noir volt, amelyben a férje meggyilkolását megszervező végzet asszonyát alakította. Egyik életrajzírója szerint ez volt az a film, amely legnyíltabban épített Monroe szexepiljére; egyes helyzetekben csak egy törülköző takarta, és az egyik híres jelenetben a kamera fél percig követte, ahogyan ringó csípővel elsétál: ez volt a filmtörténet addigi leghosszabb hasonló snittje.
Januári bemutatásakor a nőszervezetek tiltakoztak a film erkölcstelensége miatt, de a nézők körében sikeres volt, és összesen hatmillió dollárnyi bevételt hozott. Szintén januárban a Photoplay díjkiosztóján elnyerte a leggyorsabban emelkedő csillag díját.

Kérdések:
Mikor vált igazi szexszimbólummá Marilyn Monroe?
Hány filmben szerepelt Marilyn Monroe 1953-ban?
Mikor mutatták be a Niagara című film noir-t?
Mi a műfaja az 1953-as Niagara című filmnek?
Mi az a film noir?
Miért tiltakoztak a nőszervezetek a Niagara című 1953-as film ellen?
Sikeres volt a nézők körében az 1953-ban bemutatott Niagara című film?
Mekkora bevételt termelt 1953-ban a Niagara című film?
Mitől számított újszerűnek 1953-ban a Niagara című film?
Mikor nyerte el Marilyn Monroe a leggyorsabban emelkedő csillag díját?
Milyen díjat kapott Marilyn Monroe 1953 januárjában?
qgen: title: Marilyn Monroe context: Az év második Monroe-filmje a Szőkék előnyben zenés vígjáték volt. A korábban a Broadwayen már sikert aratott történetben két énekes-táncosnő gazdag férjet próbál szerezni. Az általa domborított „buta szöszi” szerepére eredetileg a 40-es évek szőke bombázóját, Betty Grable-t szemelték ki, de a szerepet végül az üstökösként emelkedő Marilyn Monroe kapta meg. A film reklámkampánya során ő és a másik táncosnőt alakító Jane Russell betonba nyomták láb- és kéznyomukat a híres Grauman's Kínai Mozi előtt. A film az év egyik nagy sikere lett, 5,3 millió dolláros bevétele duplája volt a bekerülési költségeknek. A kritikusok a színésznő énektehetségét is dicsérték a A gyémánt a lány legjobb barátja betétdal előadásában.

Kérdések:
Mi volt a címe Marilyn Monroe 1953-ban bemutatott második filmjének?
Mi volt a műfaja az 1953-as Szőkék előnyben című filmnek?
Miről szól a Szőkék előnyben című film?
Melyik színésznőt ütötte ki a nyeregből Marilyn Monroe a Szőkék előnyben című film főszerepéért folytatott versengésben?
Miért választották Betty Grable helyett Marilyn Monroe-t a Szőkék előnyben című film főszerepére?
Ki volt Marilyn Monroe partnere a Szőkék előnyben című filmben?
Hol van a híres Grauman's Kínai Mozi?
Mekkora bevételt termelt a Szőkék előnyben című film?
Mennyibe került a Szőkék előnyben című film elkészítése?
Mekkora nyereséget termelt a Szőkék előnyben című film?
Marilyn Monroe szépen tudott énekelni?
Melyik filmben hangzik el A gyémánt a lány legjobb barátja című dal?
Melyik filmben hangzik el A gyémánt a lány legjobb barátja című dal?
qgen: title: Marilyn Monroe context: 1953 szeptemberében a Jack Benny Show-ban először szerepelt a televízióban. Novemberben bemutatták az évi harmadik filméjét, a Hogyan fogjunk milliomost?, amelyben az előző kasszasikerhez hasonlóan gazdag férjre vadászó naiv modellt játszott. A film az új CinemaScope szélesvásznú formátumot használta; ez volt a világon a második ilyen alkotás. A kritikusok ugyan fanyalogtak, de a közönség tódult a mozikba, és 8 milliós bevételével Monroe addigi legsikeresebb filmjévé vált.1953 decemberében Hugh Hefner elindította a Playboyt amelynek címlapján Marilyn Monroe előző évi szépségversenyen készült képe volt látható; a középső oldalakra pedig az 1949-es meztelen naptárképei kerültek.

Kérdések:
Marilyn Monroe mikor szerepelt először a tévében?
Melyik tévéműsorban szerepelt Marilyn Monroe 1953 szeptemberében?
Mi volt a címe Marilyn Monroe 1953 novemberében bemutatott filmjének?
Milyen szerepet játszott Marilyn Monroe a Hogyan fogjunk milliomost? című filmben?
Milyen formátumban készült a Hogyan fogjunk milliomost? című film?
Melyik volt az első CinemaScope szélesvásznú formátumban készült alkotás?
Hogyan fogadták a kritikusok a Hogyan fogjunk milliomost? című filmet?
Jó kritikákat kapott a Hogyan fogjunk milliomost? című film?
Miért kapott rossz kritikákat a Hogyan fogjunk milliomost? című 1953-as film?
Szerette a közönség Marilyn Monroe Hogyan fogjunk milliomost című filmjét?
Mekkora bevételt hozott Marilyn Monroe Hogyan fogjunk milliomost című filmje?
Ki alapította a Playboy magazint?
Mikor indult a Playboy magazin?
Ki volt a Playboy magazin első címlaplánya?
qgen: title: Marilyn Monroe context: Monroe a Fox egyik legnagyobb sztárjává vált, ám 1950-ben kötött szerződésén nem változtattak, így jóval kevesebbet keresett, mint a hasonló kaliberű filmcsillagok, és nem választhatta meg, miben és kikkel szerepel együtt. Abból is elege lett, hogy beskatulyázták egy szerepbe, de a Fox elnöke, Darryl Zanuck (aki egyébként nem állhatta Monroet) megakadályozta, hogy musicaleken vagy vígjátékokon kívül másban is felléphessen; véleménye szerint a drámák kevesebbet jövedelmeztek. Monroe végül nem vállalta a következő zenés komédiában (The Girl in Pink Tights) való részvételt, amiért 1954 januárjában a stúdió felfüggesztette szerepléseit.

Kérdések:
Ki volt a Fox stúdió legnagyobb sztárja az 1950-es évek elején?
Ki volt a Fox filmstúdió elnöke 1953-ban?
Marilyn Monroe és Darryl Zanuck jó viszonyban voltak egymással?
Miért utálta Darryl Zanuck Marilyn Monroe-t?
Miért csak musicalekben és vígjátékokban szerepelhetett Marilyn Monroe a Fox filmstúdiónál?
Milyen sérelmeket kellett elszenvednie Marilyn Monroe-nak a Fox filmstúdiónál az 1950-es évek elején?
Hogyan tiltakozott Marilyn Monroe a Fox filmstúdiónál elszenvedett sérelmek miatt?
Melyik filmben nem volt hajlandó szerepelni Marilyn Monroe 1954 elején?
Miért nem akart szerepelni Marilyn Monroe a The Girl in Pink Tights című filmben?
Miért függesztette fel Marilyn Monroe szerepléseit a Fox filmstúdió 1954 januárjában?
qgen: title: Marilyn Monroe context: Szeptemberben elkezdték a Hétévi vágyakozás forgatását, amelyben Monroe egy volt modellt alakított, aki egy életközepi válsággal küzdő szomszéd férfi vágyainak tárgya lesz. Ebben szerepelt az a jelenet (Monroe karrierjének legismertebbje), amikor a metró szellőzőrácsán álló fehér ruhás nő szoknyáját fellibbenti a szerelvény keltette huzat. A filmet Hollywoodban készítették, de ehhez a jelenethez New Yorkba utaztak. A forgatást közel kétezres tömeg figyelte.
A reklámkampányban is alaposan kihasznált jelenet véget vetett a DiMaggióval való, addig is sok problémával küzdő házasságának. A férfi kezdetektől fogva féltékenykedett és bele akart szólni Monroe döntéseibe; egyes életrajzírók szerint fizikailag is bántalmazta a feleségét. Házasságuk csak kilenc hónapig tartott, 1954 októberében Monroe elindította a válópert. A Hétévi vágyakozás a következő év júniusában került a mozikba és 4,5 milliót hozott, amivel az év egyik nagy sikerének számított.

Kérdések:
Marilyn Monroe szerepelt a Hétévi vágyakozás című filmben?
Milyen szerepet kapott Marilyn Monroe a Hétévi vágyakozás című filmben?
Melyik Marilyn Monroe karrierjének a legismertebb jelenete?
Melyik filmben szerepel az a jelenet, amikor Marilyn Monroe fehér ruháját fellibbenti a huzat?
Hol forgatták a Hétévi vágyakozás című filmet?
Milyen problémák voltak Marilyn Monroe és DiMaggio házasságában?
Bántalmazta Marilyn Monroe-t a második férje?
Mennyi ideig tartott Marilyn Monroe második házassága?
Mikor adta be Marilyn Monroe a válópert, hogy felbontsa második házasságát?
Mikor mutatták be a Hétévi vágyakozás című filmet?
A Hétévi vágyakozás című film mekkora bevételt hozott?
qgen: title: Marilyn Monroe context: 1956 első napjaiban Monroe bejelentette győzelmét a Fox-szal szemben, és a stúdióval való szembeszállását addig kigúnyoló sajtó is a pártjára állt; a Time magazin pl. „okos üzletasszonynak” nevezte. Márciusban hivatalosan is Marilyn Monroe-ra változtatta a nevét. Június 29-én a New York állambeli White Plains-ben házasságot kötött Arthur Millerrel. Két nappal később New Yorkban zsidó szertartás szerint is megtörtént az esküvő. A házasság során Monroe felvette a zsidó vallást; emiatt Egyiptom valamennyi filmjének vetítését betiltotta. Monroe csak azért váltott vallást, hogy teljesen Miller családjához tartozhasson; saját magát „zsidó ateistának” nevezte, és válása után nem gyakorolta a judaizmust. 1961-es válásuk után az egyiptomi tilalmat is feloldották. A sajtó furcsállta a szerintük össze nem illő intellektuel és a szexszimbólum filmsztár házasságát; a Variety magazin ezzel a címlappal jelent meg: A tojásfej feleségül veszi a homokórát.

Kérdések:
Miért nevezte a Time magazin okos üzletasszonynak Marilyn Monroe-t?
Mi volt Marilyn Monroe hivatalos neve 1956 előtt?
Mikor tartották Marilyn Monroe és Arthur Miller esküvőjét?
Hol vette el Marilyn Monroe-t Arthur Miller 1956. június 29-én?
=3. Hol házasodott össze Marilyn Monroe és Arthur Miller 1956. június 29-én?
=3. Hol volt Marilyn Monroe és Arthur Miller esküvője 1956. június 29-én?
=3. Hol ment feleségül Marilyn Monroe Arthur Millerhez 1956. június 29-én?
=3. Hol vette feleségül Arthur Miller Marilyn Monroe-t 1956. június 29-én?
Milyen szertartás szerint zajlott Arthur Miller és Marilyn Monroe esküvője 1956. június 29-én?
Milyen szertartás szerint zajlott Arthur Miller és Marilyn Monroe esküvője 1956. augusztus 1-jén?
Mikor vette fel a zsidó vallást Marilyn Monroe?
Miért lett zsidó Marilyn Monroe?
Milyen vallású volt Marilyn Monroe 1956 előtt?
Hithű zsidó volt Marilyn Monroe?
Mikor vált el Marilyn Monroe Arthur Millertől?
=8. Mikor mondták ki Marilyn Monroe és Arthur Miller válását?
Hány évig tartott Arthur Miller és Marilyn Monroe házassága?
Miért voltak betiltva Marilyn Monroe filmjei 1956 és 1961 között Egyiptomban?
qgen: title: Marilyn Monroe context: Hazatérése után Monroe másfél éves szabadságot vett ki, hogy a magánéletére koncentrálhasson. Ő és férje ideje egy részét New York-i lakásukban, valamint connecticuti, 18. században épült farmházukban töltötték. 1957 közepén teherbe esett, de méhenkívüli terhesség volt, ezért abortálni kellett. Egy évvel később ismét elvetélt. Nőgyógyászati problémáinak (a fentieken kívül erős menstruációs fájdalmaktól is szenvedett) elsődleges oka endometriózis volt. Egyes (bizonyítatlan) feltételezések szerint pályája korábbi szakaszában több abortusza is volt, és ezek miatt volt később képtelen gyerek kihordására. Halála utáni boncolási jegyzőkönyve nem említi abortuszok nyomait. Ebben az időszakban kis időt kórházban töltött, mert túl nagy adag barbiturátot vett be. Mivel nem tudott megegyezni Greene-nel (akit sikkasztással is gyanúsított), megvásárolta részét az MMP-ben.

Kérdések:
Hol volt farmháza Marilyn Monroe-nak és a férjének?
Hányadik században épült Marilyn Monroe és férje connecticuti farmháza?
Milyen nőgyógyászati problémája volt Marilyn Monroe-nak?
Miért kellett abortuszon átesnie Marilyn Monroe-nak 1957-ben?
Miért vetélt el Marilyn Monroe 1958-ban?
Hány abortusza volt Marilyn Monroe-nak?
Mivel gyanúsította Marilyn Monroe az üzlettársát, Greene-t?
Mikor vásárolta fel Marilyn Monroe Greene üzletrészét az MPP-ben?
Miért vásárolta fel Marilyn Monroe Greene üzletrészét az MPP-ben?
qgen: title: Marilyn Monroe context: A Van, aki forrón szereti után Monroe újabb, 1959 végéig tartó szabadságot vett ki. Visszatérése után a Szeressünk! zenés vígjátékban vállalt főszerepet; a forgatókönyv nem tetszett neki, de lemaradásban volt a szerződésében vállalt négy filmhez képest. Ő választotta a rendezőt, George Cukort, és több részt is átírt a forgatókönyvben. A forgatás elhúzódott, mert Monroe gyakran hiányzott a felvételeknél. A sajtóban sokat szellőztetett viszonyt kezdett a másik főszereplővel, Yves Montand-nal. A film 1960 szeptemberében jött ki, és nem aratott sikert. Egy kritikus szerint „meglehetősen gondozatlan” volt a külseje, és „hiányzott belőle a régi Monroe-féle dinamizmus”.

Kérdések:
Miért vett ki szabadságot Marilyn Monroe a Van, aki forrón szereti című film után?
Mennyi szabadságot vett ki Marilyn Monroe a Van, aki forrón szereti című film forgatása után?
Marilyn Monroe-nak melyik volt a következő filmje a Van, aki forrón szereti után?
Mi a műfaja a Szeressünk! című Marilin Monroe filmnek?
Miért vállalta el Marilyn Monroe a Szeressünk! című film főszerepét?
Ki volt a Szeressünk! című Marilyn Monroe film rendezője?
Miért húzódott el a Szeressünk! című film forgatása?
Kik voltak a Szeressünk! című film főszereplői?
Marilyn Monroe és Yves Montand romantikus kapcsolatban voltak egymással?
Mikor mutatták be a Szeressünk! című Marilyn Monroe filmet?
Milyen fogadtatást kapott a Szeressünk! című film 1960-ban?
qgen: title: Marilyn Monroe context: Monroe utolsó elkészült filmje a John Huston által rendezett Kallódó emberek volt, amelynek forgatókönyvét Miller az ő számára írta. Ebben egy elvált nőt alakított, aki három idősödő cowboyjal (Clark Gable, Eli Wallach és Montgomery Clift) kerül barátságba. A forgatásra 1960 július–novemberében került sor, és szokás szerint itt is gondok merültek fel. Monroe és Miller négyéves házassága ekkorra gyakorlatilag véget ért, és a férfi is új kapcsolatba kezdett. Monroe-nak nem tetszett, hogy a szerepébe túl sok került bele a valódi életéből, valamint az, hogy Miller rendszeresen átírta a szövegeket a felvétel előtti éjszakán. Gondjai voltak az egészségével is; fájdalmai voltak az epekövei miatt, és gyógyszerfüggősége odáig fajult, hogy a sminkje felhelyezése alatt is kábult állapotban volt a barbiturátoktól. Augusztusban egy hétre le kellett állniuk, mert Monroe-t egy Los Angeles-i kórházba szállították detoxifikációra.

Kérdések:
Melyik volt Marilyn Monroe utolsó elkészült filmje?
Ki rendezte a Kallódó emberek című filmet?
Ki írta a Kallódó emberek című film forgatókönyvét?
Milyen szerepet játszott Marilyn Monroe a Kallódó emberek című filmben?
Kik voltak Marilyn Monroe partnerei a Kallódó emberek című filmben?
Clark Gable milyen szerepet játszott a Kallódó emberek című filmben?
Mikor forgatták a Kallódó emberek című filmet?
Milyen problémák merültek fel a Kallódó emberek című film forgatása közben?
Miért ért véget Marilyn Monroe és Arthur Miller házassága?
Milyen egészségügyi problémák gyötörték Marilyn Monroe-t 1960-ban?
Miért kellett leállítani egy időre a Kallódó emberek című film forgatását?
qgen: title: Marilyn Monroe context: A forgatás után, 1961 januárjában Mexikóban (ahol a formaságokat gyorsan el lehetett intézni) elváltak. A The Misfits a következő hónapban került a mozikba, de megbukott. A kritikusok szerint Monroe arckifejezése „teljesen üres és kifürkészhetetlen” és „a film szerkezete szerencsétlen módon teljesen tőle függ”.
Ezután egy tévéjátékban (az NBC által képernyőre adaptált Maugham-novella, a Rain) lett volna főszereplő, de a tévécsatorna nem fogadta el az általa választott rendezőt, így a szerep kútba esett. Munka helyett az év első felében egészségi problémáinak szentelte idejét. Megműtötték endometriózisa miatt, és kivették az epehólyagját is. Négy hétig kórházban kezelték a depresszióját. Egy rövid időre tévedésből a súlyos pszichotikus esetek számára fenntartott osztályra és gumifalú szobába is került. Innen Joe DiMaggio (akivel felújította barátságát) segítségével került ki, és utána három hetet egy másik klinikán töltött. 1961 tavaszán, miután hat évet a keleti parton töltött, visszaköltözött Kaliforniába. Pár hónapig Frank Sinatrával randevúzott, 1962 elején pedig vett egy házat Los Angeles Brentwood negyedében.

Kérdések:
Mikor mutatták be a The Misfits című filmet?
Siker volt a The Misfits című Marilyn Monroe film?
Milyen kritikákat kapott a The Misfits című Marilyn Monroe film?
Marilyn Monroe arca miért volt üres és semmitmondó a The Misfits című filmben?
Miért nem lett semmi az NBC által tervezett tévéjátékból, amiben Marilyn Monroe lett volna a főszereplő?
Melyik irodalmi művet szerette volna tévéjátékként leforgatni az NBC csatorna Marilyn Monroe-val 1961-ben?
Milyen egészségügyi problémák foglalták le Marilyn Monroe idejét 1961 első felében?
Miért került Marilyn Monroe gumiszobába 1961-ben?
Marilyn Monroe depressziós volt?
Mennyi időt töltött kórházban Marilyn Monroe 1961-ben?
Marilyn Monroe mikor költözött vissza Kaliforniába?
Hol vásárolt házat magának Marilyn Monroe 1962 elején?
qgen: title: Marilyn Monroe context: A nyilvánosság elé 1962 tavaszán került vissza. A Golden Globe díjkiosztón Henrietta-díjat kapott, és elkezdték egy újabb Fox-film, a Valamit adni kell forgatását. A produkcióban az MMP is részt vett, rendezője George Cukor volt. Pár nappal a forgatás megkezdése előtt Monroe arcüreggyulladást kapott, és a következő hat hétben túl beteg volt a munkához. A stúdió próbált nyomást gyakorolni rá, hogy kezdje el a felvételeket, és nyilvánosan megvádolták, hogy szimulál.
Május 19-én részt vett John Fitzgerald Kennedy elnök New York-i születésnapi ünnepségén, és elénekelte az üdvözlődalt (Boldog születésnapot, elnök úr!). Feltűnést keltett hegyikristályokkal díszített, testhez tapadó, bézs ruhájában, amelyben olyan volt, mintha meztelen lenne. Monroe és Kennedy régi barátok voltak, és bár lefeküdtek egymással, nincs rá bizonyíték, hogy kapcsolatuk valaha komoly lett volna. New York-i útja miatt a filmstúdió még inkább gyanakodott, hogy szimulálja betegségét.

Kérdések:
Marilyn Monroe 1962 tavaszán milyen díjat kapott?
Marilyn Monroe melyik filmben vállalt szerepet 1962 tavaszán?
Ki rendezte az 1962-es Valamit adni kell című filmet Marilyn Monroe-val?
Milyen probléma hátráltatta Marilyn Monroe-t, hogy megkezdje a Valamit adni kell című film forgatását 1962-ben?
Marilyn Monroe valóban arcüreggyulladást kapott a Valamit adni kell című film forgatása előtt?
Marilyn Monroe mikor lépett fel John Fitzgerald Kennedy születésnapján?
J. F. Kennedy hány éves volt, amikor Marilyn Monroe fellépett a születésnapi buliján?
Marilyn Monroe melyik dalt énekelte el Kennedynek 1962. május 19-én?
Hol tartották J. F. Kennedy születésnapi ünnepségét 1962-ben?
Marilyn Monroe mivel keltett feltűnést 1962-ben Kennedy elnök születésnapján?
Marilyn Monroe és Kennedy elnök között volt szexuális kapcsolat?
Milyen ruhát viselt Marilyn Monroe Kennedy elnök születésnapján 1962-ben?
qgen: title: Marilyn Monroe context: A Valamit adni kell egyik jelenetében Monroe meztelenül úszott egy medencében. Az erről készült fotók megjelentek a Life magazinban: ez volt az első eset, hogy egy befutott nagy sztárról, karrierje csúcsán meztelen kép jelent meg. Amikor ezután a színésznő ismét beteget jelentett, a stúdió úgy döntött, hogy nem vállalja az elhúzódás költségeit: június 7-én szerződést bontottak vele és 750 ezer dollárt követeltek tőle kártérítésként. Helyére Lee Remicket vették fel, de miután a rendező nem volt hajlandó mással dolgozni, őt is beperelték, majd az egész produkciót leállították.
A Fox Monroe-t hibáztatta a fiaskóért, és azt is híresztelni kezdték, hogy elmebeteg lett. Hamarosan azonban megbánták a nyers döntést, és tárgyalásokat kezdeményeztek vele egy új szerződésről. Az imázsát ért támadások elhárítása miatt Monroe is sokat szerepelt, interjút adott a Life-nak és a Cosmopolitan-nek, és először állt modellt a Vogue számára. Utóbbi során két sorozatot készítettek, standard divatfotókat és egy sorozat aktképet.

Kérdések:
Miért kellett végleg leállítani a Valamit adni kell című produkció forgatását?
Mekkora kártérítést követelt Marilyn Monroe-tól a Fox filmstúdió, amiért le kellett állítani a Valamit adni kell című film forgatását?
Kit szerződtetett a Fox filmstúdió Marilyn Monroe szerepére a Valamit adni kell című filmben?
Miért nem volt hajlandó együtt dolgozni a Valamit adni kell című film rendezője a Marilyn Monroe helyére szerződtetett Lee Remick-kel?
Melyik újságban jelentek meg Marilyn Monroe-ról meztelen képek 1962-ben?
Marilyn Monroe jóváhagyásával jelentek meg a róla készült meztelen képek 1962-ben a Life magazinban?
Miért híresztelte a Fox filmstúdió Marilyn Monroe-ról azt, hogy elmebeteg?
Marilyn Monroe melyik lapokban szerepelt 1962-ben annak érdekében, hogy a Fox által megtépázott hírnevét visszaszerezze?
qgen: title: Marilyn Monroe context: 1962. augusztus 5-én kora hajnalban Marilyn Monroe-t pszichiátere, Ralph Greenson holtan találta brentwoodi házában. Greensont a házvezetőnő hívta oda, aki bent aludt, és hajnali háromkor arra ébredt, hogy „valami nem stimmel”: Monroe hálószobájának bezárt ajtaja alól fény szűrődött ki és nem válaszolt a kopogásra. A színésznő halálát hivatalosan sürgősen odahívott orvosa, Hyman Engelberg állapította meg 3:50-kor.
Az orvosi vizsgálat megállapította, hogy Monroe előző este 8:30 és 10:30 között halt meg. A toxikológiai vizsgálat szerint a halál oka barbiturát-túladagolás volt. Vérében a halálos dózis többszörösének megfelelő klorálhidrátot és pentobarbitált találtak; az üres dobozok az ágya mellett hevertek. A véletlen túladagolás lehetősége emiatt kizárható volt, és öngyilkosságot állapítottak meg. Orvosai szerint erős szorongás és gyakori depresszió gyötörte, hangulata sokszor hirtelen és váratlanul ingadozott, és már korábban is előfordult, hogy – véletlenül vagy szándékosan – túladagolta magát.

Kérdések:
Marilyn Monroe mikor halt meg?
Ki volt Marilyn Monroe pszichiátere 1962-ben?
Miben halt meg Marilyn Monroe?
Marilyn Monroe öngyilkos lett?
Marilyn Monroe miért lett öngyilkos?
Marilyn Monroe milyen mentális problémákkal küzdött, ami öngyilkossághoz vezethetett?
Ki állapította meg hivatalosan Marilyn Monroe halálát?
Mi az a barbiturát?
qgen: title: Marilyn Monroe context: Marilyn Monroe váratlan halála az egész világon a címlapokra került. Állítólag halála után a Los Angeles-i öngyilkosságok száma megduplázódott. Jean Cocteau azt nyilatkozta, hogy Monroe halála „szörnyű leckeként szolgálhat azoknak, akiknek az a fő foglalkozásuk, hogy kilessék és zaklassák a filmsztárokat”. Temetésére augusztus 8-án került sor a Westwood Village Memorial Parkban. A ceremónián csak legközelebbi barátai vettek részt, de a temető körül több száz fős tömeg gyűlt össze. Testét később áthelyezték a temető Emlékfolyosójának (Corridor of Memories) 24. kriptájába.
Az elkövetkező évtizedekben több összeesküvés-elmélet is napvilágot látott Monroe halálával kapcsolatban. Voltak, akik gyilkosságot, mások véletlen túladagolást gyanítottak. A gyilkosság lehetőségét először Norman Mailer vetette fel az 1973-ban megjelent Marilyn: A Biography című könyvében. 1982-ben a Los Angeles-i kerületi ügyész is vizsgálatot rendelt az ügyben, de nem találtak bűncselekményre utaló jelet, s az elméletet azóta több másik nyomozással, illetve tudományos kísérletekkel cáfolták.

Kérdések:
Igaz, hogy Marilyn Monroe halála után megduplázódott az öngyilkosságok száma?
Hol temették el Marilyn Monroe-t?
Ki vetette fel először a lehetőséget, hogy Marilyn Monroe-t meggyilkolták?
Igaz, hogy Marilyn Monroe-t meggyilkolták?
Mikor indult nyomozás annak a kiderítésére, hogy Marilyn Monroe-t valóban meggyilkolták-e?
qgen: title: Marilyn Monroe context: Feltörekvő sztár korában a 20th Century Fox olyan imázst akart teremteni Monroe-nak, amivel a 40-es évek szőke bombázójának, Betty Grable-nek a helyére léphet. Az 1940-es években, a háború alatt, a mozikat inkább nők látogatták, ezért a filmcsillagok az ő ízlésüket tükrözték, Katharine Hepburn és Barbara Stanwyck az okos és kitartó nő képét építette fel. A 40-es évek végén és az 50-es években a filmstúdiók a férfiakat is be akarták csalogatni a mozikba, és a női sztárok imázsát ennek megfelelően alakították. Monroe a kezdetektől részt vett a saját imázsa építésében, ápolta barátságát a vezető bulvárújságírókkal, és beleszólt fényképei felhasználásába. Grable mellett sokszor hasonlították a 30-as évek híres szőkeségéhez, Jean Harlowhoz. Az összehasonlítást maga Monroe is kultiválta, akinek Harlow gyerekkori példaképe volt; még az ő fodrászát is megkereste, hogy ő fesse be a haját.

Kérdések:
Az 1940-es években kik látogatták főként a mozikat az Egyesült Államokban?
Hogyan tükrözte Katharine Hepburn imázsa a nők szerepét a 40-es években?
Miért változtattak az amerikai filmcsillagok imázsán az 1950-es évek elején?
Melyik korábbi filmcsillagokhoz hasonlították Marilyn Monroe-t?
Marilyn Monroe-nak ki volt a gyerekkori példaképe?
Ki volt Jean Harlow?
qgen: title: Marilyn Monroe context: Sajtóban megjelenő életrajzaiban Monroe maga volt az „amerikai álom”: az árvaházi, sanyarú sorsú kisgyerek, aki Hollywood első számú sztárjává emelkedik. Gyerekkori megpróbáltatásait gyakran eltúlozták, és voltak olyan történetek, melyeket a filmstúdiók PR-szakemberei találtak ki.
Az általa alakított „buta, de szexi szöszi” figura miatt a nagyközönség és a kritikusok őt is ilyennek hitték; ez karrierje későbbi szakaszában, amikor más szerepeket is szeretett volna eljátszani, komoly hátrányt jelentett a számára. Egyik életrajzírója ezt írta róla: „A legnagyobb tévhit, hogy buta volt. A második, hogy törékeny. A harmadik pedig, hogy nem tudott színészkedni. Messze volt attól, hogy buta legyen, bár nem kapott formális oktatást, és erre nagyon érzékeny volt. De valójában nagyon is okos volt – és nagyon kemény. Kellett is, hogy legyen mindkettő, hogy ha le akarta győzni az 50-es évek stúdiórendszerét”.

Kérdések:
Miért számított Marilyn Monroe az amerikai álom megtestesítőjének a nyilvánosság előtt?
Miben akadályozta Marilyn Monroe-t a buta, szexi szőke imázs?
=2. Hogyan hátráltatta Marilyn Monroe-t a róla kialakított kép a karrierje későbbi szakaszában?
Marilyn Monroe tényleg buta volt?
qgen: title: Marosvásárhely context: Marosvásárhely (románul: Târgu Mureș – a második világháború utáni, rendszerváltás előtti román helyesírás szerint Tîrgu-Mureș, németül: Neumarkt, Neumarkt am Mieresch, erdélyi szász nyelven Nai Muark, latinul: Novum Forum Siculorum, Agropolis, Areopolis, Asserculis) municípium Romániában, Maros megyében. A székelység művelődési, ipari, kereskedelmi, közlekedési, oktatási és szellemi központja. Az egykori Marosszék, Maros-Torda vármegye, majd a Magyar Autonóm Tartomány, ma pedig Maros megye székhelye, a körülötte létrejött Marosvásárhely Metropoliszövezet központja. Lakosságát tekintve Románia tizenhatodik, Erdély hatodik legnagyobb városa. Itt él a legtöbb magyar Romániában; több, mint Kolozsváron.

Kérdések:
Hogy hívják Marosvásárhelyet németül?
Marosvásárhely melyik országban van?
Melyik megyében található Marosvásárhely?
Mi Maros megye székhelye?
Mi Erdély hatodik legnagyobb városa?
Melyik az a város Romániában, ahol a legtöbb magyar él?
Marosvásárhely Románia hányadik legnagyobb városa?
Hány magyar él Marosvásárhelyen?
Mekkora Kolozsvár magyar lakossága?
Marosvásárhely miről kapta a nevét?
qgen: title: Marosvásárhely context: A legmagasabb nyilvántartott népesség 164 445 lakos volt (1992), aminek 51,4%-át magyarok tették ki. Az 1992-es népszámlálás után népességszáma csökken (1992–2002 között több mint 14 404 fővel) és a 2002-es adatok szerint a magyarság kisebbségbe került. Ennek okai részben a demográfiai hanyatlás felgyorsulása (születésszám visszaesése, elöregedés), a magyarok nagy számban való kivándorlása (a rohamos gazdasági fejlődés során a jelenség gyakorlatilag megszűnt), illetve a tehetősebb réteg a Marosvásárhely melletti lakóparkokba, illetve a környező településekre való kiköltözése (szuburbanizáció). A legfrissebb, 2011-es népszámlálási adatok szerint a város lakossága 127 849 főre csökkent, s ebből 44,87% (57 362 fő) vallotta magát magyarnak.

Kérdések:
Mikor volt a legtöbb lakosa Marosvásárhelynek?
1992-ben a marosvásárhelyiek hány százaléka volt magyar?
Hány fővel csökkent Marosvásárhely lakossága 1992 és 2002 között?
Hány fő élt Marosvásárhelyen 2011-ben?
2011-ben hány magyar élt Marosvásárhelyen?
Miért csökken Marosvásárhely népessége?
1992-ben hány magyar élt Marosvásárhelyen?
Évente hány fővel csökkent Marosvásárhely lakossága 1992 és 2002 között?
2002-ben hányan éltek Marosvásárhelyen?
Marosvásárhelyen hányan éltek 2021-ben?
Miért jellemző Marosvásárhelyre a szuburbanizáció?
Mikor kezdett Románia rohamosan fejlődni?
Miért esett vissza Marosvásárhelyen a születésszám?
Marosvásárhely nagyobb, mint Debrecen?
Marosvásárhelyen élnek magyarok?
qgen: title: Marosvásárhely context: Marosvásárhely fő látványosságai közé tartozik a belváros, a Rózsák tere a számtalan barokk, szecessziós épülettel, mint a Keresztelő Szent János-templom, a Barátok templomának híres tornya, a Közigazgatási Palota vagy a Kultúrpalota. A 17. századi hangulat megteremtője a négybástyás vár, amelynek délnyugati részén kiemelkedik a Vártemplom tornya. A megyei jogú város számtalan egyéb látnivalója között nemzetközi viszonylatban is különleges műemlékek, templomok, barokk, klasszicista, neoreneszánsz, eklektikus és szecessziós stílusú középületek és lakóházak, múzeumok és galériák, valamint a köztéri szobrok és emlékművek sokasága található.

Kérdések:
Mik Marosvásárhely fő látványosságai?
Milyen stílusú középületei vannak Marosvásárhelynek?
Marosvásárhely melyik terén van a Keresztelő Szent János-templom?
Vannak szecessziós épületek Marosvásárhelyen?
Mi Marosvásárhely legjelentősebb neoreneszánsz épülete?
Ki tervezte Marosvásárhelyen a Közigazgatási Palotát?
qgen: title: Marosvásárhely context: 1323-ban Novum Forum Siculorum (= Székelyújvásárhely), 1349-ben Sekulvasarhel néven említik. A Sekulvasarhel, avagy Székelyvásárhely nevet ha a magyar megnevezésből kiindulva vizsgáljuk és nem a latinból, akkor a név „Székely” részének az eredete kétséges. Először is székely népet vagy Székely családot jelenthet. Sok etnográfus a második lehetőséget elveti, és helyette azt állítják, hogy a „Székely” szó a település közelében lévő Székelyfalváról (a települést először 1467-ben említették, majd a 17. század folyamán eltűnt) ered. Ezt a Torja és Torjavásárhely (később Kézdivásárhely) esete is alátámaszthatja.
1616-ban Bethlen Gábor városi rangra emelte Marosvásárhely néven.
A román Târgu Mureș és a német Neumarkt am Mieresch tükörfordítás a magyarból. Azelőtt a románok Oșorheinek (ejtsd: osorhéj) (a magyar Vásárhely áthallása) hívták.

Kérdések:
Milyen névvel utaltak Marosvásárhelyre 1323-ban?
Ki emelte városi rangra Marosvásárhelyet?
Mikor lett város Marosvásárhelyből?
Mi Torjavásárhely mai neve?
Székelyfalva mikor szűnt meg létezni?
Melyik évből származik Székelyfalva első említése?
Mi Marosvásárhely német neve?
A Neumarkt am Mieresch elnevezést a románból fordították?
Miért kezdték el a románok a Târgu Mureș nevet használni Marosvásárhely megnevezésére?
Milyen iratban említik először Marosvásárhelyet?
Mikor éreztek a rómaiak Románia területére?
Hol van Kézdivásárhely?
qgen: title: Marosvásárhely context: Marosvásárhely három földrajzi tájegység találkozásánál fekszik (Mezőség, Maros-völgye és Nyárádmente), mintegy 320 méterrel tengerszint felett. A város a Maros mindkét partjára kiterjed, a központ és a városnegyedek nagy része azonban a folyó bal partján fekszik. A belvárostól nem messze található a város legmagasabb pontja, a Somos-tető, amely a város egyik legfontosabb turisztikai állomása, az itt található állatkertnek is köszönhetően.
A várost a következő községek veszik körbe: Marosszentgyörgy, Jedd, Marosszentanna, Marosszentkirály, Koronka és Maroskeresztúr.
Távolságok néhány fontosabb romániai városhoz képest:
Bukarest vasúton 448 km, közúton 346 km
Brassó vasúton 282 km, közúton 171 km
Kolozsvár vasúton 127 km, közúton 105 km
Nagyszeben vasúton 189 km, közúton 124 km

Kérdések:
Melyik tájegységek találkozásánál van Marosvásárhely?
Mekkora Marosvásárhely tengerszint feletti magassága?
A Maros melyik partján van Marosvásárhely központja?
Mi Marosvásárhely legmagasabb pontja?
Marosvásárhelyen belül hol van az állatkert?
Miért fontos látványosság Marosvásárhelyen a Somos-tető?
Jedd közel van Marosvásárhelyhez?
Milyen települések vannak Marosvásárhely körül?
Mikor nyitották meg a marosvásárhelyi állatkertet?
Milyen magas a marosvásárhelyi Somos-tető?
Miről kapta a nevét a Jedd nevű település?
Hányan élnek Jedden?
qgen: title: Marosvásárhely context: Marosvásárhely helyi tanácsában 23 tanácsos kapott helyet. A polgármester Dorin Florea, az alpolgármesterek Csegzi Sándor és Claudiu Maior.
Az RMDSZ polgármesterjelöltjei 2000-ben és 2004-ben is elveszítették a helyhatósági választásokat. Bár a várost alkotó magyar és román etnikumok nagysága körülbelül azonos, és a román nemzetiségűeket több nagy párt is képviseli, a választásokat mégis a függetlenként induló Dorin Florea nyerte meg, aki 2004-ben belépett a Demokrata Pártba
2007-ben az RMDSZ helyi szervezete Csegzi Sándort választotta a polgármester-jelöltjüknek, Borbély Lászlóval szemben. A szövetség felső vezetősége megrendelt egy közvélemény-kutatást, miszerint a lakosság nagyobb százaléka támogatná Borbélyt, mint Csegzit.

Kérdések:
Hány ember van Marosvásárhely helyi tanácsában?
Ki Marorsvásárhely polgármestere?
Kik Marosvásárhely alpolgármesterei?
Dorin Florea melyik pártba lépett be 2004-ben?
Mikor választották polgármester-jelöltté Csegzi Sándort?
Minek a rövidítése az RMDSZ?
Miért lépett be Dorin Florea a Demokrata Pártba?
qgen: title: Marosvásárhely context: Az idők során az országos átlagnál több iskola működött a településen, de az első felsőfokú iskola csak 1945-ben jött létre (az Orvosi és Gyógyszerészeti Egyetem). A századfordulón a város legrangosabb iskolái a Református Kollégium és a Római Katolikus Gimnázium volt. Marosvásárhelyen még működött állami alsófokú iskola, valamint 1893-ban alakult fém- és faipari szakiskola. 1906-ban kezdődött meg a tanítás a katonai alreáliskolában. 1914-ben három óvoda, tizenhárom elemi iskola, két ipari szakiskola, három polgári, két főgimnázium, egy leánygimnázium, egy fa- és fémipari szakiskola, egy kereskedelmi-, egy zeneiskola és egy kadétiskola működött. 1918-ban, a román seregek bevonulása után, az oktatási intézmények jelentős része román tannyelvűvé vált.
Csak a református és katolikus egyházak tartottak fenn magyar tannyelvű iskolákat, állandó anyagi gondokkal és csak csökkentett létszámmal. A katolikus főgimnázium nem tudta fenntartani felsőbb osztályait, s hogy megtarthassa főgimnáziumi jellegét, az 1934/35-ös tanévben idehozták Csíksomlyóról a római katolikus fiútanítóképzőt.

Kérdések:
Mi volt Marosvásárhely első felsőoktatási intézménye?
Mikor alapították a marosvásárhelyi Orvosi és Gyógyszerészeti Egyetemet?
Mikor jött létre Marosvásárhelyen fém- és faipari szakiskola?
Mikor jött létre a marosvásárhelyi katonai alreáliskola?
Marosvásárhelyen hány leánygimnázium volt 1914-ben?
Milyen iskolák üzemeltek Marosvásárhelyen 1914-ben?
Mikor vonultak be a románok Marosvásárhelyre?
Marosvásárhelyen mikor kezdtek románul tanítani?
Melyik városból költözött Marosvásárhelyre a fiútanítóképző az 1934/35-ös tanévben?
Marosvásárhelyen 1918 után volt olyan nem egyházi intézmény, ahol magyar nyelven folyt az oktatás?
Milyen messze van Marosvásárhelytől Csíksomlyó?
Mikor alapították a marosvásárhelyi Római Katolikus Gimnáziumot?
Létezik még Marosvásárhelyen az 1893-ban alapult fém- és faipari szakiskola?
A 20. század első felében miért volt külön fiú- és lánytanítóképző?
A fiútanítóképzőkbe jártak nők?
qgen: title: Marosvásárhely context: Erdély felszabadítása, 1940 után, a román tannyelvű iskolákat Dél-Erdélybe költöztették, és az román megszállás alatt lepusztult oktatási intézményeket felújították.
A második világháború után az elköltöztetett iskolákat visszahozták. 1948-ban államosították az egyházi iskolákat és átszervezték az oktatási rendszert. Így egy román és egy magyar tannyelvű, illetve egy vegyes gazdasági iskola jött létre. A magyar középiskola Iosif Rangheț, majd 1957-től Bolyai Farkas nevét vette fel, míg a román középiskola Alexandru Papiu Ilarian nevét.
1958-ban a nacionalizmus felerősödésével a magyar tannyelvű iskolákat, 1960-ban pedig a középiskolákat vegyes tannyelvűekké alakították át.

Kérdések:
Mikor államosították Marosvásárhely egyházi iskoláit?
Mi volt Marosvásárhely magyar nyelvű kövépiskolájának a neve 1948 és 1957 között?
Mikor lettek Marosvásárhely középiskolái vegyes tanrendűek?
Hova költöztek Marosvásárhely román nyelvű iskolái 1940 után?
Hol született Bolyai Farkas?
Ki volt Iosif Rangheț?
qgen: title: Marosvásárhely context: 1954-ben szintén Marosvásárhelyre került a kolozsvári Szentgyörgyi István Színművészeti Intézet áthelyezése, amely a későbbiek során román tagozattal bővült, és több alkalommal nevet változtatott. Jelenleg Marosvásárhelyi Művészeti Egyetem néven színházi, zenei és képzőművészeti szakokkal működik, két fakultással (színházi és zenepedagógiai). 1961-ben alakult a Pedagógiai Főiskola, amely 1996-tól Petru Maior nevét viseli. 1990-ben nyitotta meg kapuit a Dimitrie Cantemir Egyetem a marosvásárhelyi részlegét. 2001-ben került megalapításra a Sapientia Erdélyi Magyar Tudományegyetem marosvásárhelyi részlege, a Műszaki és Humántudományok Kara. Magyarország kormányának segítségével 2005-ben a Tudományegyetem egy teljesen új, számára tervezett épületbe költözött a város határában.
A város felsőoktatási intézményeiben tanuló magyar hallgatókat segíti az 1990-ben alakult Marosvásárhelyi Magyar Diákszövetség.

Kérdések:
Mikor költözött Marosvásárhelyre a kolozsvári Szentgyörgyi István Színművészeti Intézet?
Hol volt eredetileg a Szentgyörgyi István Színművészeti Intézet, amely 1954-ben Marosvásárhelyre költözött?
Ma hogy hívják a  Marosvásrhelyen található Szentgyörgyi István Színművészeti Intézetet?
Milyen karjai vannak a Marosvásárhelyi Művészeti Egyetemnek?
Mikor alapították meg Marosvásárhelyen a Pedagógiai Főiskolát?
Melyik évben jött létre a Dimitrie Cantemir Egyetem marosvásárhelyi részlege?
Melyik egyetemnek nyílt új részlege 2001-ben Marosvásárhelyen?
Hogy hívják a Sapientia Erdélyi Magyar Tudományegyetem marosvásárhelyi részlegét?
Mikor alapították a Marosvásárhelyi Magyar Diákszövetséget?
Mi a Marosvásárhelyi Magyar Diákszövetség célja?
Mikor költözött új épületbe a Sapientia Erdélyi Magyar Tudományegyetem marosvásárhelyi részlege?
Magyarország kormánya segített a Sapientia Erdélyi Magyar Tudományegyetem marosvásárhelyi részlegének új épületbe költözni?
Melyik párt volt kormányon 2005-ben Magyarországon?
Miért költözött Marosvásárhelyre a kolozsvári Szentgyörgyi István Színművészeti Intézet?
Miről híres Dimitrie Cantemir?
Mit jelent az, hogy Sapientia?
Ki volt Petru Maior?
Miért változtatott sokszor nevet a Marosvásárhelyi Művészeti Egyetem?
qgen: title: Marosvásárhely context: 2000-ben a városban a felsőoktatási intézmények mellett 19 középiskola működött. Ezekből három elméleti líceum, illetve főgimnázium, egy-egy művészeti, egészségügyi, tanítóképző, sportiskola. A többi középiskola kereskedelmi, mezőgazdasági, fém-, fa- és vegyipari szakközépiskola. Az elemi iskolákat tekintve húsz általános iskola és két kisegítő iskola működik. Az összes általános iskola vegyes tannyelvű.
2020/21-es tanévben 12 468 általános iskolába járó diák közel 40%-a (4 931 diák) tanult magyar tanítási nyelvű osztályokban.

Kérdések:
Hány kisegítő iskolája van Marosvásárhelynek?
Van kizárólag román tannyelvű általános iskolája Marosvásárhelynek?
Marosvásárhelyen hány általános iskolába járó diák tanult magyar tanítási nyelvű osztályban a 2020/21-es tanévben?
Hány gyerek járt általános iskolába Marosvásárhelyen a 2020/21-es tanévben?
Hány középiskolája volt Marosvásárhelynek 2000-ben?
Hány általános iskola van Marosvásárhelyen?
Milyen iskolákra használják a líceum szót?
Hogy hívják Marosvásárhely tanítóképző középiskoláját?
Marosvásárhelyen csökken a magyar nyelven tanuló diákok száma?
qgen: title: Marosvásárhely context: Marosvásárhely Romániában híres egészségügyi színvonaláról, ami többek között az Orvosi és Gyógyszerészeti Egyetemnek és a gyógyszergyártó Armedicának volt köszönhető, amely 1985-ben indult. 1998-ban Gedeon Richter Romania SRL kivásárolta a román államtól a cég 50,98%-os, többségi részesedését. 2003-ban a Gedeon Richter Romania SRL beolvadt a nyilvánosan működő SC Armedica SA. részvénytársaságba, megtörtént a társaság zártkörűvé alakítása és a neve Gedeon Richter Romania SA-ra változott. A többszöri tőkeemelések során a Richter tulajdonrészesedése 98,96%-ra emelkedett. A gyógyszergyár 2006-ban 39 termékével volt jelen a román piacon, legfontosabb termékcsoportjai: a szív- és érrendszeri, valamint a központi idegrendszerre ható készítmények, s antibiotikumok tabletta, kenőcs, illetve oldat formájában. A bel- és külföldi piaci kereslet növekedése, valamint a piaci pozíció megszilárdítása szükségessé tette 2007-ben, egy modern logisztikai központ létrehozását. Ez 13 000 m² beépített területet jelent közvetlenül a város mellett, amiből 5200 m² a raktárépület.
A helyi ipar legnagyobb létesítménye az Azomureș (magyarosan Azomaros) vegyipari kombinát.

Kérdések:
Mikor alapították az Armedicát?
Miért híres Marosvásárhely egészségügyi színvonala?
Melyik évben vásárolta meg az Armedica többségi részesedését a Gedeon Richter Romania SRL?
Az Armedica-részvények mekkora részét vette meg a Gedeon Richter Romania SRL 1998-ban?
Melyik cég vásárolta meg az Armedica-részvények többségi részesedését 1998-ban?
Melyik évben jött létre a Gedeon Richter Romania SA?
Hány terméke volt a Gedeon Richter Romania SA-nak 2006-ban a román polcokon?
Mikor építették meg a Gedeon Richter Romania SA logisztikai központját Marosvásárhely mellett?
Miért volt szükség a Gedeon Richter Romania SA logisztikai központjának megépítésére?
Mekkora a Gedeon Richter Romania SA logisztikai központja Marosvásárhelyen?
Mi a marosvásárhelyi ipar legnagyobb létesítménye?
A Gedeon Richter Romania SA gyárt gyógyszert szív-és érrendszeri megbetegedések ellen?
Ki alapította az Armedicát?
Milyen gyógyszereket gyártott az Armedica?
Hány hallgatója van a Marosvásárhelyi Orvosi és Gyógyszerészeti Egyetemnek?
Hány terméke van 2022-ben a Gedeon Richter Romania SA-nak?
Richter Gedeon milyen nemzetiségű?
Mikor alapították a Gedeon Richter Romania SRL-t?
qgen: title: Marosvásárhely context: A FrieslandCampina tejfeldolgozó üzeme is sok munkahelyet biztosít és fontos szereplője a helyi gazdaságnak.
A város közlekedése szempontjából nagyon fontos az 1961-ben Marosvásárhelyhez közel, az E60-as út melletti nemzetközi repülőtér. A repülőtér összeköttetést biztosít számos európai nagyváros között. Közvetlen közelében található a 2006-ban, az Európai Unió SAPARD alapjából felépített ipari park, ahol számos multinacionális cég végzi tevékenységét, több ezer munkahelyet biztosítva a környező települések lakosságának.

Kérdések:
Melyik cég tejfeldolgozó üzeme működik Marosvásárhelyen?
Melyik út mellett található a marosvásárhelyi reptér?
Mikor épült a marosvásárhelyi repülőtér?
Milyen pénzből építettek ipari parkot Marosvásárhely közelében 2006-ban?
Hogy hívják a Marosvásárhely közelében található repteret?
Melyik országban van a Friesland Campina székhelye?
qgen: title: Marosvásárhely context: A településen, mint minden nagyobb városban számtalan multinacionális nagykereskedelmi cég működik. Az első ilyen nagykereskedelmi hálózat, a Selgros Cash & Carry 2002-ben települt a város északkeleti határába, Nagyernye községbe. A következő évben, 2003-ban egy hasonló egység nyitotta meg kapuit az E60 várost érintő délnyugati bejáratánál Metro Cash & Carry név alatt. A nagyáruházak helyi fejlődési történetében kulcsfontosságú esemény volt a 2007-ben átadott European Retail Park (röviden ERP), amely csaknem 18 000 m² és Auchan, BauMax, Media Galaxy , illetve Promenada Mall található benne. Szintén 2007-ben, november 30-án a Belváros közelében nyílt meg a Mureș Mall. De újabb beruházásokat terveznek az ingatlanfejlesztők is – két-három újabb bevásárlóközpont építését –, ilyen a TarguMures Plaza vagy a Plaza Centers.

Kérdések:
Mikor került a Selgros Cash & Carry Nagyernyére?
Marosvásárhelytől milyen irányban található Nagyernye?
Mikor adták át a European Retail Parkot?
Milyen üzletek vannak a European Retail Parkban?
Az European Retail Park mekkora?
Mikor nyitották meg a Mureș Mallt?
Mit lehet venni a Promenada Mallban?
Mit árul a Media Galaxy?
Mikor épül meg a TarguMures Plaza?